Cosme López Rodríguez

Cosme López Rodríguez, nado o 16 de decembro de 1915 en Óutara (A Pobra do Brollón) e finado na Rúa o 27 de agosto de 1987, foi un mestre e político galego.

 Traxectoria 
Estudou na Escola Normal de Maxisterio de Ourense. Empezou como mestre substituto na escola da Aira Vella en novembro de 1936. Despois da guerra reincorporouse como docente en Celanova e Coles. En 1944 foi destinado á Escola Unitaria da Rúa onde permaneceu ata a inauguración da Agrupación Escolar Manuel Respino que impulsou e dirixiu ata a súa xubilación, o 1 de xaneiro de 1983.

Foi alcalde do concello da Rúa pola UCD nas primeiras eleccións democráticas, sendo reelixido en 1983 á fronte de Coalición Galega. Mantívose no cargo ata a súa dimisión en decembro de 1985.

En marzo de 1987 déronlle o seu nome ao IES da Rúa.

 Véxase tamén 
 Outros artigos 
 Eleccións municipais na Rúa

 Ligazóns externas 
 Biografía na web do IES Cosme López Rodríguez 

Categoría:Alcaldes da Rúa
Categoría:Alcaldes de Galicia pola UCD
Categoría:Alcaldes de Galicia durante o franquismo e a transición
Categoría:Nados na Pobra do Brollón
Categoría:Nados en 1915
Categoría:Finados en 1987
Categoría:Personalidades de Galicia sen imaxes